Vita:Közép-európai Egyetem

message: A szócikk sajnos ködösít, egybemos dolgokat. Ki kellene hangsúlyozni (amit maga az egyetem is akargat), hogy tulajdonképpen két egyemtemről van szó egy intézetben, egy vezetőséggel stb. A KKE magyar akkreditációval rendelkezik, minden szak magyarul van (ha jól tudom, de ez nem biztos), magyar diplomát ad, ezt angolul CEU-nak nevezik. Ugyanakkor létezik egy New Yorkban bejegyzett szintén CEU nevű egyetem, amely csak Budapesten működik (ugyanott, ahol a KKE), és angolul tanítanak, amerikai diplomát adnak. Kissé zavaros a helyzet, de valahogy tisztázni kellene ezeket a szócikkben (ha van valakiinek rá ideje, ereje és lehetősége). Wikizoli vita 2017. április 5., 13:41 (CEST)
replies: text: VSZ szó nincs ködösítésről. Számomra annyi derült ki a sajtóból, hogy ez egy amerikai egyetem, amely egy olyan modell szerint működik, amit 60+ USA egyetem alkalmaz külföldön. Bejegyzik valahol - pl. NY államban -, megtörténik az ottani akkreditáció, de az egész egyetem külföldön működik, neves vendégprofokkal, főleg külföldi diákokkal és amerikai diplomát ad. Lényegében ez a vonzereje. Aztán van pár akkreditált magyar tantárgya, így, ha pluszban valami felveszi ezeket, akkor kaphat magyar diplomát is. A diákok egy 10+% kér ilyet. -- Ulrich von Lichtenstein vita 2017. április 10., 08:24 (CEST)

text: Ez nem így van. A Közép-európai Egyetem magyar akkreditációval működik. Neve angolul CEU. A félreértés (talán szándékosan) onnan ered, hogy ugyancsak CEU néven ugyanott működött egy  amerikai akkreditációval rendelkező egyetem is. Ennek kellett elhagynia Budapestet, a magyar maradt. Wikizoli vita 2020. január 24., 10:03 (CET)
thread_title:  Ködösítések / Horror sablon 

message: elképesztően részrehajló szócikk, ez nem tilos a wiki irányelvei szerint??? mi az hogy "végez úttörő munkát, például a régióban elsőként indított mesterfokú képzéseket a Társadalmi nemek tanulmánya" - normális emberek szerint ez nem úttörő, hanem nemzet és társadalom romboló, a hagyományos, európai társadalmi értékeket támadó "tudomány"!
másrészt mi ez az 1 ill. 2 éves mesterképzés? akkor összesen hány éves, hány évet kell tanulni a diplomáért? 
ma Magyarországon ez úgy lehetséges, hogy 3 év, ami főiskolai, vagy 5 év, ami egyetemi diplomát jelent. akkor itt hogy megy a teljes képzés? vagy kizárólag posztgraduális képzést ad, ami 1 év (???) is lehet? az alatt mit lehet megtanulni? talán pontosan le kéne írni, hogy mit is csinál itt egy diák, mert így nem csoda, hogy kamuegyetemnek titulálják... 
replies: text: Szerintem érdemes lenne megkérdezni a jelenlegi kormányszóvívőt, hogy miért járt egy "kamuegyetemre", sőt PhD-zett ugyanott? Esetleg Csaba Lászlót arról, miként történhet meg az, hogy a tanszéke 39. (42.) a nemzetközi rangsorokban, miközben a legelső magyar helyezett ~350-ik (!). A tudományos munka minőségéről Ürge-Vorsatz Diána is mesélhetne ;-) -- Ulrich von Lichtenstein vita 2017. április 10., 08:43 (CEST)

text: A felsoroltakhoz csatlakozhatna Kumin Ferenc New York-i főkonzul is, aki vendéglátóként még ilyeneket mondott az idei manhattani CEU-s öregdiák-találkozón: “Nagyon sokat kaptam az intézménytől, és lényegesen szegényebb lennék, ha az a két ott eltöltött év kimaradt volna az életemből.” -- Ulrich von Lichtenstein vita 2017. április 13., 09:02 (CEST)

text: A részrehajlást kritizálod, miközben ugyanazt teszed a másik oldalról. Nincs arra semmiféle bizonyíték, hogy bármiféle nemzet- és/vagy társadalomromboló hatása lenne a "társadalmi nemek tanulmánynak", márcsak azért sem, mert ahogy a nevében is szerepel, tanulmány. Mégha az általad idézett állításban tényleg nem következik egyik a másikból. A "normális emberek" és a "kamuegyetemnek titulálják" megjegyzésekhez pedig annyit fűznék hozzá, hogy egyikben sem nevezel meg konkrét személyt, ellenőrizhetetlen állítások. Ha nem lenne egyértelmű: 1 és 2 éves mesterképzései vannak, alapképzést nem folytatnak. A magyar felsőoktatással kapcsolatban pedig: orvosi, jogi és tanári szakok kivételével nem igazán van már 5 éves (osztatlan) képzés. A bolognai rendszerben 3-3,5-4 éves alapképzés (Bachelor) az első szint, ami nem teljesen felel meg a korábbi főiskolai diplomának, ugyanis a legtöbb szakot átszervezték az új rendszernek megfelelően. Mellesleg jelenleg egyetlen darab állami főiskola van, a többiek vagy fúzióval vagy átminősítéssel "alkalmazott tudományok egyeteme" rangot értek el. Az alapképzést követheti a 1-2 éves mesterképzés (Master), ezt pedig a 3 éves PHD. Egyébként egyik szint képzési ideje sincs kőbe vésve, az csak a megszerzendő kreditek számától függ. – Dono1997 vita 2017. június 19., 01:30 (CEST)
thread_title:  Részrehajlás 

message: Ide a tervezet szövegét kell beilleszteni, és csak utána a különböző véleményeket róla. A CEU pl most azt nyilatkozta, h az egyetem működése biztosított.
thread_title:  Törvénytervezet 

message: (1) Az Nftv. 76. § (1) bekezdése helyébe a következő rendelkezés lép:
„(1) Magyarország területén külföldi felsőoktatási intézmény akkor folytathat oklevelet adó
képzési tevékenységet, ha
a) magyarországi működésének elvi támogatásáról szóló nemzetközi szerződés kötelező hatályát
a szerződő felek elismerték,
b) a székhelye szerinti országban működő, és ott ténylegesen felsőoktatási képzést folytató
államilag elismert felsőoktatási intézménynek minősül,
c) az általa Magyarország területén folytatni kívánt képzés és az arra tekintettel kiállított oklevél
államilag elismert felsőoktatási fokozatot adó képzésnek minősül és
d) működését az oktatási hivatal engedélyezte.”  -- Ulrich von Lichtenstein vita 2017. április 12., 10:17 (CEST)
thread_title:  Már hatályos jogszabály 

message: Valami gond van. A Magyar Hírlap azt állítja, hogy a 2018-as listán sehol sincs. Szerintem olyan nincs, hogy egyik évben jó helyen van, utána meg eltűnikǃ  Szerintem a Hírlapnál valamit benéztek....– Ltbuni vita 2017. június 9., 21:12 (CEST)
replies: text: Ha jól értem, akkor van egy általános rangsor - valószínűleg ezt nézte az újságíró. És van egy tematikus ranglista, ebben teljesít jól a CEU (lásd az eduline cikkét vagy  (42., QS WU Rankings by Subject, Politics; 51-100. (2014), 29. (2015), 40. (2016))). Szóval, csak a szokásos hangulatkeltés :-(( Ulrich von Lichtenstein vita 2017. június 10., 13:11 (CEST)

text: Pontosítás.

text: "A CEU nem szerepelhet a Quacquarelli Symonds (QS) 2018-as összesített felsőoktatási rangsorában, hiszen az olyan egyetemeket listáz, amelyek alapképzéseket is kínálnak, a CEU azonban kizárólag mester- és posztgraduális szakokat indít - így reagált az egyetem a Magyar Hírlap cikkére, amelyben az állt, az intézménynek "nyoma sincs" a felsőoktatási világrangsorokban."

text: QS rangsor idei CEU-s eredményei:
replies: text: :"politikatudomány és nemzetközi tanulmányok programja a 42. legjobb,

text: :szociológia, filozófia, valamint társadalompolitika és adminisztrációs képzései az 51-100. hely közötti helyezést érték el

text: :történelem képzése a 101-150. hely között foglal helyet

text: :jogi programja a 151-200. hely között van

text: :CEU közgazdaságtan és ökonometria programja szintén a 151-200. hely között található"

text: Közben érdemes felidézni, hogy mit írt QS 2018-as rangsor kapcsán a Magyar Hírlap "...nyoma sincs a Central European Universitynek, azaz a magyarországi Soros-egyetemnek", "...pedig ez az a rangsor, amelyre a Soros-egyetem külső propagátorai hivatkoznak" és "nem létezik az egyetem elit-státusza". -- Ulrich von Lichtenstein vita 2017. június 16., 15:26 (CEST)
thread_title:  Rangsor 

message: A cikk commons-os linkje az utóbbira mutat! A 'Building of the Central European University' képkat. egyébbként is félrevezető mível az egyetem nem csak egy épületben található,...még csak nem is egy kerületben. Üdv. - - Globetrotter19 vita 2018. április 30., 13:08 (CEST)
thread_title:  Közép-európai Egyetem vagy a Közép-európai Egyetem épülete? 

message: Megindokolnád, miért tartod kasztrofális állapotúnak ezt a szócikket? Köszönöm, JSoos vita 2020. október 6., 19:13 (CEST)
replies: text: Ezelőt három évvel leírtam a véleményem. Azóta nem foglalkoztam vele (l. fent). Wikizoli vita 2020. október 6., 19:24 (CEST)
replies: text: : Akkor kiegészítem a szakaszcímet, mert így elég nehéz kideríteni mire gondoltál, amikor kiraktad a sablont. JSoos vita 2020. október 6., 19:56 (CEST)
thread_title:  Horror szócikk?